
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

javasolt ZÁRT ÜLÉS
Szám: 3518-17/2011
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2011. május 30.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: tulajdoni lap másolat, adásvételi szerződés tervezete, az üzemépület terve
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. június  9-én tartandó munkaterv szerinti ülésére

12. napirendhez

Tárgy: A Sülysáp 033/220 hrsz.-ú önkormányzati ingatlan értékesítése
Tisztelt Képviselő-testület!

Mint arról informálisan már tájékoztattam a Képviselő-testületet a homlokzati napellenzők, árnyékolók gyártásával foglalkozó Alunorm AG Metall & Plastikwaren (székhelye: Josef Rheinberger strasse 29., 9490 Vaduz, Lichtenstein) néhány hónapja megkereste Önkormányzatunkat ipari terület vásárlása ügyében.
A Faluszolga Kft. telephelye és a lakóterület között fekvő 1 ha területű Sülysáp 033/220 hrsz.-ú önkormányzati ingatlan, megfelelőnek bizonyult a cég számára, amely szeretne egy kisebb gyárat benyújtani így az hosszas egyeztetések után 3.600 Ft/m2 összegű, azaz összesen 36.000.0000 Ft-os vételi ajánlatot tett rá. 
A kialkudott vételár az Önkormányzat számára igen kedvező, főként azt figyelembe véve, hogy a területet néhány hónappal ezelőtt szereztük vissza egy 12.000.000 Ft értékű szerződés visszarendezésével. 
Az ingatlan tehermentes és forgalomképes, így értékesítésének akadálya nincs. A cég a területen egy a tevékenységének megfelelő profilú, kb. 2.200 m2 alapterületű üzemet kíván létesíteni, melynek beruházási költsége 100 millió forintos nagyságrendű. Ezeket figyelembe véve az önkormányzat ingatlanvagyonnal, a vagyoni értékű jogokkal és értékpapírokkal való gazdálkodásról szóló 16/2004. (VII. 12.) számú rendelet 4. § (2) b) pontja alapján az ingatlan pályázat illetve nyilvános közzététel nélküli értékesítésének akadálya nincs. 

Kérem a Tisztelt Képviselő-testületet, hozza meg a döntését az értékesítés ügyében.
…/2011/Z (VI. 9.) ÖKT határozati javaslat
Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 80. § (1) bekezdése, valamint az önkormányzat ingatlanvagyonnal, a vagyoni értékű jogokkal és értékpapírokkal való gazdálkodásról szóló 16/2004. (VII. 12.) önkormányzati rendelet 4. § (1) bekezdése és (2) b) pontja alapján úgy dönt, hogy
1./ az Önkormányzat tulajdonában álló Sülysáp 033/220 hrsz.-ú ingatlant a felajánlott 36.000.000 Ft vételárért értékesítésre kijelöli,

2./ az ingatlan vevőjéül az Alunorm AG Metall & Plastikwaren (székhelye: Josef Rheinberger strasse 29., 9490 Vaduz, Lichtenstein) társaságot jelöli ki,
3./ rögzíti, hogy az ingatlan értékesítésének célja egy árnyékolástechnikai üzem létrehozása a területen,
4./ felkéri és felhatalmazza a Polgármestert a szükséges intézkedések megtételére, a szerződés aláírására.

Határidő: 1./-3./ azonnal; 2011. június 30.
Felelős: Polgármester

Sülysáp, 2011. május 30.


Horinka László s.k.


polgármester

Láttam! Sülysáp, 2011. május 30.

Tóth Krisztina jegyző s.k.
PAGE  
2/2

